LGBT

LGBT, óf LGBTQ+, ta un abreviashon ku ta para pa lesbiana, homoseksual (óf gay, normalmente ta referí na hende hòmber), biseksual, transgénero, i queer (óf questioning). E término tambe ta wòrdu usá mas ampliamente pa referí na kualke hende ku no ta kuadra denter di normanan heteroseksual òf cisgénero.

 Desaroyo 
 +IAP 
E abreviashon LGBTQ a ekspandé ku tres lèter adishonal, hasiendo esaki LGBTQIAP. E ekspanshon aki a nifiká un rekonosementu di e diversidat denter di identidatnan seksual i di género. Pa hopi tempu, tabata asumí un divishon entre heteroseksualidat i homoseksualidat, sinembargo investigashon ta mustra ku tin variashon entre e kategorianan aki, i tambe entre hòmber i muhé. E lèternan agregá ta para pa:

 I (intersex): Un término pa individuonan nasé ku karakterístikanan físiko ku no por wòrdu klasifiká klaramente komo hòmber òf muhé.
 A (aseksual): Individuonan ku ta eksperensiá tiki òf ningun atrakshon seksual.
 P (panseksual): Pa esnan ku género no ta un faktor determinante den atrakshon romántiko òf seksual.

 Variashon 
Tin vários variashon di e abreviashon LGBTQ, un di e formanan mas amplio di kua ta LGBTTTQQIAA. E lèternan aki ta para pa (fuera di LGBT):

 T (transeksual) – individuonan ku ta tuma pasonan médiko òf sosial pa kambia nan identidat di género
 T (two-spirited, dos-spiritu) – un término denter di algun kultura di Nort Amérika Nativo pa individuonan ku un di tres género 
 Q (queer) – un término general pa identidatnan seksual i di género diverso
 Q (questioning) – hendenan ku ainda ta eksplorá nan identidat di género òf orientashon seksual
 I (intersex) – personanan ku karakterístika físiko ku no ta klasifiká klaramente komo hòmber òf muhé
 A (aseksual) – individuonan ku ta eksperensiá tiki òf ningun atrakshon seksual
 A (aliado) – individuonan heteroseksual i cisgénero ku ta sostené e komunidat LGBTQ

Komo ku identidatnan nobo ta wòrdu rekonosé konstantemente, e abreviashon LGBTQ+ tambe ta wòrdu usá hopi biaha. E "+" ta simbolisá inklusividat i espasio pa otro identidatnan. Aunke e lista aki ta kubri hopi término, e no ta nifiká ku tur hende lo identifiká ku un di e kategorianan aki. Identidat ta personal i tur hende ta liber pa identifiká nan mes na un manera ku ta kumbiní nan.

category:sociedad